recursal/SuperWikiNEXT-32B huggingface dataset:
**"Penat"** ialah lagu yang dirakamkan dan dipersembahkan oleh penyanyi lelaki Malaysia, Andi Bernadee. Lagu ini ialah hasil nukilan Andi sendiri bersama Nur Iman dan Efry Arwis, dikeluarkan pada 16 September 2020 oleh Warner Music Malaysia. Ia juga menjadi lagu tema drama TV3, *Ryan Aralyn*.

Penerbitan
----------

Selepas muncul dengan beberapa single terdahulu, Andi Bernadee mengambil keputusan untuk mencuba genre muzik lain. Mencari kelainan daripada biasa, Andi mengetengahkan genre balada untuk karya terbaharu yang apa akan dikenali sebagai "Penat". Ini menjadi lagu balada kedua nyanyian Andi selepas "Tiada Lagi Maaf" (2017). Menurut Andi, beliau ingin mempelbagaikan jenis muzik dalam kerjayanya sebagai penyanyi dan tidak mahu terikat dengan satu genre sahaja.

Dalam temuramah bersama *mStar Online*, Andi berkata: 

> "Walaupun saya berjaya menempa nama melalui muzik reggaeton, namun kali ini saya nekad untuk mempertaruhkan lagu balada pula. Saya mahu keluar daripada zon selesa dan ingin mempelbagaikan lagi jenis muzik dalam karya saya... memang bukan ini kali pertama saya membawakan lagu berentak balada, namun karya kali ini mempamerkan jenis balada yang berbeza dan lebih sesuai dengan citarasa muzik saya".

Komposisi
---------

Berdurasi selama 3 minit dan 27 saat, "Penat" diberikan susunan muzik yang lebih melankolik dengan struktur lagu yang secara minimalis dengan iringan piano dan gitar dan diberikan unsur-unsur dramatik sehingga penghujung lagu, menjadikannya kedengaran indah namun diselubungi dengan rasa hiba.

Muzik video
-----------

Muzik video rasmi "Penat" dikeluarkan di saluran YouTube Warner Music Malaysia pada 17 September 2020.

Format dan senarai runut
------------------------

Muat turun digital
1. "Penat" – 3:27

Sejarah keluaran
----------------

| Negara | Tarikh | Format | Syarikat rakaman |
| --- | --- | --- | --- |
| Malaysia | 16 September 2020 | Muat turun digitalPenstriman digital | Warner Music Malaysia |
|

Rujukan
-------

1. ↑  "Andi Bernadee keluar zon selesa, 'penat' mahu kelainan". stesen radio. 18 September 2020. Dicapai pada 1 November 2020.
2. ↑  Zaidi Mohamad (19 September 2020). "Kisah cinta dalam lagu". Berita Harian. Dicapai pada 1 November 2020.
3. 1 2 3 4  Qarami Hashim (18 September 2020). "Andi Bernadee keluar zon selesa, "Penat" mahu kelainan". mStar Online. Dicapai pada 1 November 2020.
4. ↑  Sudirman Mohd Tahir (17 September 2020). "Tak 'penat' hasil karya". Harian Metro. Dicapai pada 1 November 2020.
5. ↑  "Andi Bernadee tampil dengan lagu terbaharu berjudul "Penat" yang sarat dengan emosi". Warner Music Malaysia. 25 September 2020. Dicapai pada 1 November 2020.
6. ↑  Fiza Kamarudin (18 September 2020). "Single baru tidak berentak reggaeton, Andi Bernadee dah penat". Astro Gempak. Dicapai pada 1 November 2020.
7. 1 2  "Penat - Single oleh Andi Bernadee". iTunes (MY). 16 September 2020. Dicapai pada 1 November 2020.
8. ↑  "Penat, a song by Andi Bernadee". Spotify. 16 September 2020. Dicapai pada 1 November 2020.
Dalam bidang elektronik, **pemadanan galangan** merupakan amalan mereka galangan input beban elektrik (atau galangan output punca isyarat yang berkenaan) untuk memaksimumkan pemindahan kuasa atau mengurangkan pantulan dari beban.

Gambarajah skema galangan litar punca dan bebanGalangan litar punca dan beban
Dalam hal galangan punca *Z*S dan galangan beban *Z*L yang rumit, kuasa maksimum diperoleh apabila

{\displaystyle Z\_{\mathrm {S} }=Z\_{\mathrm {L} }^{\*}\,}
yang mana \* menandakan jodoh kompleks.
Pantulan minimum dicapai apabila

{\displaystyle Z\_{\mathrm {S} }=Z\_{\mathrm {L} }\,}
Konsep pemadanan galangan asalnya dimajukan untuk kejuruteraan elektrik, tetapi boleh diterapkan dalam sebarang bidang lain di mana sebentuk tenaga (yang tidak semestinya elektrik) dipindahkan antara punca dan beban. Pemadanan galangan boleh digantikan dengan penyambungan galangan yang mana galangan beban dibuat menjadi lebih besar daripada galangan punca dengan tujuan memaksiumkan pemindahan voltan (bukan kuasa).

Rujukan
-------
**Sistem penarafan CAMEL** (*CAMEL ratings system*) merupakan kaedah bagi menilai kekukuhan Kesatuan Kredit oleh Pentadbiran Kesatuan Kredit Kebangsaan (*National Credit Union Administration-NCUA*). Penarafan ini dipakai oleh NCUA sejak tahun 1987,berdasarkan pada lima ciri utama bagi operasi Kesatuan Kredit:

* (C)  Kecukupan Modal - Capital adequacy
* (A) Kualiti aset - Asset quality
* (M)  Pengurusan - Management
* (E)  Perolehan - Earnings
* (L) Pengurusan aset dan liabiliti - Asset liability management

Sistem penarafan ini direka bagi mengambil kira dan membayangkan kesemua factor kewangan dan operasi yang penting yang dinilai oleh penilai dalam penilaian prestasi Kesatuan Kredit. Kesatuan Kredit ditaraf menurut gabungan kadar kewangan dan penilaian pemeriksa.

Penarafan CAMELS
----------------

 **Penarafan CAMELS**  atau  **penarafan Camels** merupakan penarafan penyelia Amerika Syarikat bagi  keadaan keseluruhan bank yang digunakan bagi mengelaskan kurang dari 8,000 bank dalam negara. Penarafan ini berdasarkan penyata kewangan bank dan pemeriksaan di tapak oleh penyelia seperti based on financial statements of the bank and on-site examination by regulators like the Bank Rizab Persekutuan, Office of the Comptroller of the Currency dan Insurans Perbadanan Dana Persekutuan (Federal Deposit Insurance Corporation).Skalanya adalah dari 1 hingga 5 dengan 1 sebagai paling kukuh dan 5 paling lemah. Penarafan ini tidak didedahkan kepada umum tetapi hanya kepada pengurusan atas syarikat perbankan bagi mengelakkan serbuan bank bagi bank yang memiliki penarafan CAMELS yang buruk.

Ia merupakan peralatan yang digunakan oleh kerajaan Amerika Syarikat sebagai tindak balas pada krisis kewangan sejagat 2008 bagi membantunya menentukan bank mana perlu diberikan bantuan khas dan yang mana tidak sebagai sebahagian dari program permodalan yang diberi kuasa melalui Akta Penstabilan Ekonomi Kecermasan 2008.

### Komponen

Komponen bagi keadaan bank yang dinilai:

* (C)  Kecukupan Modal - Capital adequacy
* (A) Kualiti aset - Asset quality
* (M)  Pengurusan - Management
* (E)  Perolehan - Earnings
* (L) Pengurusan aset dan liabiliti - Asset liability management
* (L)  Kecairan - Liquidity dan
* (S) Kesensitifan pada Risiko Pasaran - Sensitivity to Market Risk

Berdasarkan cirri-ciri ini agensi Pentakrifan Kredit menarafkan peralatan dicadangkan dikeluarkan oleh syarikat berkaitan.

Lihat juga
----------

* Keadaan bank
* Basel II
* Disiplin pasaran

Rujukan
-------

1. 1 2  "NCUA Letter to Credit Unions" (PDF). NCUA. November 2000. Diarkibkan daripada yang asal (PDF) pada 2012-07-17. Dicapai pada 25 July 2011.
2. 1 2   Using CAMELS Ratings to Monitor Bank Conditions

Pautan luaran
-------------

* National Credit Union Administration letter to credit unions defining the system
**Leluhur**, juga dikenali sebagai **nenek moyang**, ialah ibu bapa atau (secara berulang) ibu bapa yang terdahulu (iaitu, datuk, moyang, nenek moyang dan seterusnya). *Leluhur* adalah "mana-mana orang dalam asal keturunannya. Secara undang-undang, leluhur ialah orang yang dari mana harta pusaka diwarisi."

Dua individu mempunyai hubungan genetik jika seseorang tersebut adalah nenek moyang kepada yang lain atau jika mereka mempunyai keturunan yang sama. Dalam teori evolusi, spesies yang mempunyai leluhur evolusi dikatakan berasal dari keturunan yang sama. Walau bagaimanapun, konsep keturunan ini tidak berlaku untuk beberapa bakteria dan organisma lain yang mampu memindahkan gen secara mendatar. Beberapa penyelidikan menunjukkan bahawa rata-rata orang mempunyai leluhur wanita dua kali lebih banyak daripada leluhur lelaki. Ini mungkin disebabkan oleh kelaziman hubungan poligini dan hipergami wanita pada masa lalu. 

Dengan andaian bahawa semua leluhur kepada seorang individu tidak mempunyai kaitan antara satu sama lain, individu tersebut mempunyai 2*n* nenek moyang dalam generasi ke-*n* sebelumnya dan sejumlah 2*g*+1 − 2 leluhur dalam generasi *g* sebelum dia. Dalam amalinya, bagaimanapun, jelas bahawa kebanyakan nenek moyang manusia (dan spesies lain) saling berkaitan (lihat keruntuhan salasilah). Pertimbangkan *n* = 40: usia spesies manusia adalah lebih daripada 40 generasi, namun bilangan 240, kira-kira 1012 atau satu trilion, menjauhi jumlah manusia yang pernah hidup. 

Sebilangan budaya memberikan penghormatan kepada leluhur, baik yang hidup mahupun yang mati; sebaliknya, beberapa konteks budaya yang lebih berorientasi pada golongan muda menunjukkan kurangnya penghormatan kepada orang tua. Dalam konteks budaya yang lain, sesetengah orang mempercayai bahawa mereka mendapat rezeki dari nenek moyang mereka yang telah meninggal dunia; amalan ini kadang-kadang dikenali sebagai *pemujaan nenek moyang* atau, lebih tepatnya, *penghormatan nenek moyang*.

Lihat juga
----------

* DNA
	+ DNA mitokondria
* Kumpulan etnik
* Keluarga
* Salasilah
* Kekeluargaan

Catatan
-------

1. ↑  "Thesaurus results for FOREFATHER". *www.merriam-webster.com* (dalam bahasa Inggeris). Dicapai pada 2020-04-07.
2. ↑  *Websters New World Dictionary*. Cleveland and New York: The World Publishing Company. Cite has empty unknown parameter: `|coauthors=` (bantuan)
3. ↑  Tierney, John (5 September 2007). "The Missing Men in Your Family Tree". *nytimes.com*. Diarkibkan daripada yang asal pada 5 May 2018. Dicapai pada 5 May 2018.

Pautan luar
-----------

* Kategori berkenaan Leluhur di Wikimedia Commons
* Takrifan kamus *ancestor* di Wikikamus
* Petikan kata berkenaan Ancestors di Wikiquote
* Biro Banci Amerika Syarikat
**Lelong Belanda** adalah sejenis lelongan yang menggabungkan lelongan tradisional dengan cabutan bertuah. Cara lelongan ini biasanya dijalankan di majlis amal ataupun majlis pengutipan dana untuk amal.

Dalam Lelong Belanda, pembida tidak membuat belian untuk barang yang dilelong. Sebaliknya pembida akan membeli tiket-tiket seperti tiket cabutan bertuah (raffle ticket) yang memberikan pembida peluang untuk memenangi barang yang dilelong. Pembia boleh memberli seberapa banyak tiket yang dikehendaki, dan membuat bidaan untuk seberapa banyak barang dengan cara meletakkan tiket mereka di dalam bekas di hadapan barang yang dilelong. 

Pembida boleh menambahkan peluang untuk menang dengan cara membeli lebih banyak tiket untuk sesuatu barang lelong. Tidak ada had untuk bilangan tiket yang boleh dibida oleh seseorang individu untuk sesuatu barang lelong, tetapi peluang menang bergantung kepada bilangan keseluruhan tiket yang dimasukkan ke dalam bida tadi oleh kesemua orang yang hadir. 

Dalam Bahasa Inggeris, lelongan cara ini dipanggil *Chinese Auction*, walaupun asal usul lelongan cara ini tidak dipastikan berasal dari negeri China. Kemungkinan besar istilah ini sebenarnya berasal dari ungkapan "chance auction," yang diputarkan menjadi "Chinese Auction". Asal usul istilah Lelong Belanda pula mungkin berasal daripada masyarakat Melayu yang melihat cara lelongan ini dilakukan di kalangan pegawai-pegawai Inggeris ataupun Belanda semasa zaman penjajahan. 

Lelongan Belanda makin popular di Internet. Lelong Belanda juga menjadi satu trend di kalangan beberapa syarikat untuk menjana bisnes mereka dengan mudah dan membawa untung besar dengan menggunakan media televisyen di mana penonton membuat bidaan menggunakan perkhidmatan mesej ringkas ataupun SMS di mana penonton akan dikenakan bayaran pada kadar premium untuk SMS (bidaan) yang dihantar. 

Dari segi hukum Islam, cara lelongan ini pada hakikatnya mempunyai elemen "nasib" ataupun takdir dan dengan itu adalah salah dari segi hukum Islam.

Pautan Luar
-----------

* Chinese Auction Fundraising
* Chinese Auctions
Lebar jalur diukur di takat separuh kuasa (gandaan -3 dB, √2/2, atau lebih kurang 0.707 relatif kepada puncak) pada gambarajah yang menunjukkan fungsi pindahan magnitud melawan frekuensi bagi penapis lulus jalur.
Contoh sederhana rumit penapis lulus jalur.
**Penapis lulus jalur** atau **turas laluan jalur** (bahasa Inggeris: *band-pass filter*) ialah peranti yang membiarkan frekuensi dalam julat tertentu lepas dan menyingkir (melemahkan) frekuensi yang berada di luar julat tersebut.

Perihal
-------

Satu contoh penapis lulus jalur elektrik analog ialah litar RLC (litar perintang–induktor–kapasitor). Penapis ini juga boleh dibuat dengan menggabungkan penapis lulus rendah dan penapis lulus tinggi.

Penapis lulus jalur yang sempurna mempunyai jalur lulus yang rata sepenuhnya dan akan melemahkan semua frekuensi yang berada di luar jalur lulus. Tetapi, dalam keadaan sebenar, tiada penapis lulus jalur yang sempurna. Tidak semua frekuensi luar julat yang diingini dilemahkan sepenuhnya oleh penapis; khususnya, di sipi luar lulus jalur yang dingini terdapat bahagian yang telah dilemahkan, namun tidak disingkirkan. Ini disebut lurutan (*roll-off*) penapis tersebut, dan biasa diungkapkan dalam dB pelemahan frekuensi per oktaf atau per dekad.

Lebar jalur penapis, {\displaystyle \scriptstyle BW} boleh dikira dengan hanya mendapatkan beza antara frekuensi potong atas, {\displaystyle \scriptstyle f\_{\mathrm {H} }} dan frekuensi potong bawah, {\displaystyle \scriptstyle f\_{\mathrm {L} }}, iaitu:

{\displaystyle BW=f\_{\mathrm {H} }-f\_{\mathrm {L} }.}

Faktor Q
--------

Penapis lulus jalur boleh dicirikan dengan faktor Q. Faktor Q adalah sonsangan lebar jalur pecahan. Penapis ber-Q tinggi akan mempunyai jalur lulus sempit manakala penapis ber-Q rendah akan mempunyai jalur lulus yang lebar, masing-masing disebut *penapis jalur sempit* dan *penapis jalur luas*.

Rujukan
-------

1. ↑  E. R. Kanasewich (1981). *Time Sequence Analysis in Geophysics*. University of Alberta. m/s. 260. ISBN 0-88864-074-9.

Pautan luar
-----------

* Tutorial penapis lulus jalur
Bagi drama adaptasi novel ini, lihat Mencintaimu Mr. Photographer.

***Mencintaimu Mr. Photographer*** ialah novel 2014 oleh penulis novel Malaysia, Emma Mariam, diterbitkan pada 2014 oleh Fajar Pakeer. Novel ini telah diadaptasi sebagai sebuah siri drama bertajuk sama pada 2017 oleh Astro Ria.

Sinopsis
--------

Aku dah jatuh cinta dengan Mr.Photographer tu? Hanya satu klik pada lensa kamera hubungan Aira dan Jemy semakin rapat."Kau ingat kau tu cantik sangat ke sampai aku nak kena curi-curi tangkap gambar kau?" - Jemy.

Aira geram. Ah! Photographer tu memang sengal! "Saya nak kerja sini." – Aira. Kerana impiannya untuk bergelar seorang model, Aira rela menelan setiap perangai berlagak dan panas baran Jemy. Namun, tanpa sedar setiap pertengkaran melahirkan cinta. Orang lain tak kenal maka tak cinta, Jemy dan Aira pula dah gaduh-gaduh baru nak kenal cinta.

"Aku nak dia gayakan rekaan terbaru aku!". Di situ bermula detik di mana Aira, seorang pembantu studio fotografi berubah kepada seorang model.

Cinta yang kian bercambah disemi dengan kata-kata rindu dan sayang. Tentangan hebat daripada Tan Sri Megat Miqdad dan tuntutan kerjaya sebagai seorang model membuatkan Aira nekad menerima Jemy sebagai suami. Sebuah perkahwinan rahsia tercipta. Status isteri kepada seorang photographer turut dirahsiakan. Pahit manis rumah tangga dirasai. Cemburu dan kemanisan cinta membuah rasa bahagia yang tak terkata. 

Dugaan dan kesilapan silam menjadi duri dalam hubungan mereka. Aira terpanar bila dituduh hanya mempermainkan perasaan Jemy sedangkan cintanya tiada penghujung. Akhirnya, demi menjaga hati masing-masing, kata perpisahan terbitdi hujung bibir. Namun, tegakah hati melepaskan yang tercinta? Rahsia apakah yang tersembunyi hingga membuat Jemy terpaksa melafazkan perpisahan? Pengkhianatan dan kesetiaan, yang mana satu pilihan mereka?

Adaptasi drama
--------------

*Mencintaimu Mr. Photographer* telah diadaptasi sebagai sebuah siri drama bertajuk sama yang memulakan tayangan perdana di Slot MegaDrama Astro Ria bermula 3 Julai 2017, dibintangi oleh Syafiq Kyle dan Hannah Delisha.

Rujukan
-------

1. ↑  Mencintaimu Mr. Photographer by Emma Mariam Goodreads. Dicapai pada 21 Mac 2018.
2. ↑  Drama Mencintaimu Mr. Photographer My Infotaip (1 Julai 2017). Dicapai pada 21 Mac 2018.
Foto-rekonaisans Lockheed F-5 Lightning, sekitar bulan Jun 1944. Ia telah ditanda dengan jalur serangan bagi membantu tentera Bersekutu mengenal pasti pesawat Bersekutu.
**Rekonaisans udara** adalah rekonaisans bagi ketenteraan atau tujuan strategik yang dijalankan dengan menggunakan pesawat pengintip. Peranan ini dapat memenuhi pelbagai keperluan, seperti pengumpulan risikan imej, peninjauan gerakan musuh dan pengesan artileri.

Teknologi moden
---------------

### Pesawat dron

* MQ-9 Reaper Kamera yang dibawa oleh dron mampu mengenal pasti sesuatu objek bersaiz kotak susu dari altitud 60,000 kaki.
* RQ-4 Global Hawk

### Miniatur UAV

Oleh kerana kos miniatur UAV yang rendah, teknologi ini membawa rekonaisans udara ke tangan askar di darat. Askar di darat boleh mengawal UAV dan melihat outputnya, menghasilkan manfaat yang besar keatas pendekatan yang diputuskan. Dengan sistem kecil yang dikendalikan manusia, operator sekarang boleh menggerakkan aset-aset udara dengan cepat dan secara langsung. Kos yang rendah dan operasi mudah UAV miniatur ini telah membolehkan pihak-pihak seperti Pemberontak Libya menggunakan UAV miniatur.

Aeryon Scout VTOL UAV
* AeroVironment Wasp III (kapal terbang - pendorong elektrik)
* Aeryon Scout/Aeryon SkyRanger (VTOL Rotorcraft) - Beberapa UAV cukup kecil untuk dibawa di dalam beg galas dengan fungsi yang serupa dengan yang lebih besar
* EMT Aladin (kapal terbang - elektrik - Buatan Jerman)
* RQ-84Z Areohawk (kapal terbang - elektrik - Buatan New Zealand)

### Pod rekonaisans

Pod-pod rekonaisans boleh dibawa oleh pesawat pejuang-pengebom. Contoh-contoh adalah seperti DJRP British; KZ900 China; RAPTOR UK; dan TARPS F-14 Tomcat Tentera Laut AS. Beberapa pesawat di buat untuk aplikasi bukan tentera juga mempunyai pod rekonaisans, iaitu Qinetiq Mercator

Lihat juga
----------

* Fotografi udara
* Risikan imej
* Pesawat pengawasan
* Rekonaisans angkasa
* Rekonaisans udara Amerika Syarikat ke atas Kesatuan Soviet

Rujukan
-------

Templat:Research help

1. ↑  Gasparre, Richard (January 25, 2008). "The U.S. and Unmanned Flight: Part 1". *airforce-technology.com*. Dicapai pada 2009-03-13.[*sumber tak boleh dipercayai?*]
2. ↑  Fickes, Michael (October 1, 2004). "Automated Eye In The Sky". *GovernmentSecurity.com*. Dicapai pada 2009-03-13.
3. ↑  "Aeryon Scout Micro UAV Helps Libyan Rebels in March to Tripoli".

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Rekonaisans udara*** |

 Kategori berkenaan Rekonaisans udara di Wikimedia Commons

* National Collection of Aerial Photography The official archive of British Government declassified aerial photography.
Beberapa buah penyiram logam.
**Penyiram** (Jawi: ڤڽيرم) ialah alatan mudah alih yang memiliki digunakan untuk menyiram tumbuhan dengan tangan. Sebuah penyiram biasanya terdiri daripada pemegang dan pemancut air. Sebuah penyiram boleh menampung daripada 500 mililiter (bagi tumbuhan rumah) ke 10 liter (bagi kebun-kebun umum). Sebuah penyiram biasanya diperbuat daripada logam, plastik ataupun seramik.

Sejarah
-------

Dalam bahasa Inggeris, istilah *watering can*, frasa yang kini digunakan mula digunakan pada 1000-an dan istilah *watering pot* pula digunakan sebelumnya.

Istilah "penyiram" juga boleh merujuk kepada orang yang menyiram tumbuhan.

Rujukan
-------

1. ↑  First appearance of "Watering-can" — Online Etymology Dictionary

Pautan luar
-----------

* Kategori berkenaan Penyiram di Wikimedia Commons
* Takrifan kamus *penyiram* di Wikikamus

|  |  |
| --- | --- |
| Ikon tunas | Rencana botani ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Untuk kegunaan lain, sila lihat Leksikon (nyahkekaburan).
**Leksikon** biasanya merujuk kepada senarai perkataan yang mempunyai maklumat tambahan, contohnya sebuah kamus. Perkataan 'leksikon' berasal daripada perkataan Yunani (*λεξικόν*) yang membawa maksud perbendaharaan kata. Apabila ahli-ahli linguistik mengkaji leksikon, mereka mengkaji perkara-perkara seperti apakah perkataan, bagaimana perbendaharaan kata dalam sebuah bahasa distrukturkan, bagaimana orang menggunakan dan menyimpan perkataan, bagaimana mereka membelajari perkataan, sejarah dan evolusi perkataan, jenis hubungan antara perkataan, serta bagaimana perkataan dicipta.

Istilah ini juga kekadang digunakan dalam judul kamus ensiklopedia atau ensiklopedia, khususnya karya-karya abad ke-19 dan karya-karya yang ditulis dalam bahasa Jerman (*lexikon*).

Dalam bidang linguistik, 'leksikon' mempunyai takrif yang lebih khusus kerana ia termasuk leksem yang digunakan untuk menyebut perkataan. Leksem dibentuk menurut peraturan morfem sintaks dan menyatakan semem. Dari segi ini, sepatah leksikon mengatur perbendaharaan kata mental dalam akal penutur: Pertamanya, ia mengatur perbendaharaan kata sebuah bahasa mengikut prinsip-prinsip yang tertentu (umpamanya, semua kata kerja pergerakan boleh dikaitkan kepada sebuah rangkaian leksikon) dan kedua, ia mengandungi kaedah janaan untuk menghasilkan perkataan mudah dan rumit yang baru, menurut peraturan-peraturan leksikon yang tertentu. 

Selain itu, 'pengetahuan leksikon' (atau konsep leksikon) merujuk kepada pengetahuan perbendaharaan kata seseorang.

Lihat juga
----------

* Glosari
* Leksem
* Morfologi (linguistik)
* Perkataan leksikon

Bacaan tambahan
---------------

* Aitchison, Jean. *Words in the Mind: An Introduction to the Mental Lexicon.* Malden, Mass.: Blackwell, 2003.

Pautan luar
-----------

|  |  |
| --- | --- |
|  | Cari ***lexicon*** dalam Wikikamus bahasa Melayu, kamus bebas. |

* Lexicon of Linguistics
* Users lexicon - create your custom lexicons
Untuk kegunaan lain, sila lihat Lekatan (nyahkekaburan).
Dew drops adhering to a spider web
Adhesion of a frog on a wet vertical glass surface.

Takrifan IUPAC
Proses sambungan sesuatu bahan dengan permukaan bahan lain.

*Catatan 1*: Lekatan memerlukan tenaga yang boleh datang daripada rangkaian kimia dan/atau fizikal,   
 yang kemudiannya berbalik apabila cukup tenaga diberikan.

*Catatan 2*: Dalam biologi, lekatan mencerminkan tingkah laku sel sejenak selepas sentuhan   
 dengan permukaan.

*Catatan 3*: Dalam pembedahan, lekatan digunakan apabila dua tisu melakur secara tidak terjangka.

**Lekatan** ialah kecenderungan zarah-zarah atau permukaan-permukaan tidak serupa untuk bersambung dan kekal pada satu sama lain (jeleketan merujuk kecenderungan zarah-zarah/permukaan-permukaan serupa untuk bersambung dengan satu sama lain). Daya-daya yang menyebabkan lekatan dan jeleketan boleh dibahagikan kepada beberapa jenis. Daya-daya antara molekul yang menyebabkan fungsi pelbagai jenis pelekat dan pita pelekat jatuh ke dalam kategori-kategori pelekat kimia, jeleketan berserak, dan jeleketan melakur. Sebagai tambahan kepada magnitud melonggok bagi daya-daya antara molekul ini, ada kesan-kesan mekanikal muncul tertentu.

Lihat juga
----------

* Adehsin bakterium
* Gahar
* Ikatan pelekat
* Lekatan rel
* Lekatan sel
* Lekatan serangga
* Mekanik retakan
* Mekanik sentuhan
* Meniskus
* Pelekat
* Pelekat peka tekanan
* Seta sintetik
* Tindakan rerambut

Rujukan
-------

1. ↑  "Terminology for biorelated polymers and applications (IUPAC Recommendations 2012)" (PDF). *Pure and Applied Chemistry*. **84** (2): 377–410. 2012. doi:10.1351/PAC-REC-10-12-04.

Bacaan lanjut
-------------

* John Comyn, *Adhesion Science*, Royal Society of Chemistry Paperbacks, 1997.
* A.J. Kinloch, *Adhesion and Adhesives: Science and Technology*, Chapman and Hall, 1987.
Seorang lelaki membawa beberapa batang penyodok.
**Penyodok** (Jawi: ڤڽودوق) ialah alatan yang digunakan untuk menggali dan mengaut bahan-bahan seperti tanah, arang batu, salji dan pasir. Kebanyakan penyodok terdiri daripada bilah yang besar yang tercantum dengan pemegang bersaiz sederhana. Bilah penyodok biasanya diperbuat daripada logam kepingan atau plastik kuat yang amat kukuh. Pemegannya pula diperbuat sama ada daripada kayu atau kaca gentian.

Penggunaan penyodok boleh dikesan pada zaman Neolitik, di mana manusia prasejarah menggunakan skapula haiwan besar sebagai bilah penyodok.

Jenis
-----

Sebatang penyodok arang batu.
Penyodok memiliki pelbagai jenis bergantung kepada jenis bahan yang dicedok mahupun tujuan penggunaannya.

Penyodok arang batu digunakan untuk mencedok arang batu, di mana pencedok ini memiliki pelbagai jenis saiz mengikut gred arang batu yang ingin dicedok. Penyodok salji digunakan untuk mencedok salji, sama ada untuk menolak atau mengangkat salji. Penyodok mainan digunakan sebagai alat mainan kanak-kanak di kawasan-kawasan seperti pantai dan padang.

Lihat juga
----------

* Cangkul

Rujukan
-------

1. ↑  Concise Oxford Dictionary of Archaeology, p. 304.

Pautan luar
-----------

* Kategori berkenaan Penyodok di Wikimedia Commons
| Nahu  bahasa Melayu |
| --- |
| 
Morfologi |
| * Golongan kata
* Bentuk kata
* Pembentukan kata
 |
| 
Golongan kata |
| * Kata nama
* Kata kerja
* Kata adjektif
* Kata tugas
 |
| Sintaksis |
| * Ayat dasar
* Frasa
* Susunan ayat
* Jenis ayat
* Penerbitan ayat
 |
| 
Jenis frasa |
| * Nama
* Kerja
* Adjektif
* Sendi nama
 |
| 
Susunan ayat |
| * Biasa
* Songsang
 |
| 
Jenis ayat |
| * Penyata
* Tanya
* Perintah
* Seruan
 |
| 
Bentuk ayat |
| * Tunggal
* Majmuk
 |
| 
Penerbitan ayat |
| * Pengguguran
* Penyusunan semula
* Peluasan
 |
| 
Lain-lain |
| * Penjodoh bilangan
* Hukum D-M
 |
| * l
* b
* s
 |

**Penjodoh bilangan** ialah perkataan atau morfem dalam sesetengah bahasa untuk mengelaskan atau membilang kata nama mengikut maksudnya.

Penggunaan dengan kata nama
---------------------------

Dalam sesuatu bahasa yang ada penjodoh bilangan, sesuatu kata nama boleh disertakan penjodoh bilangan, yang menunjukkan pengelasan konsepsi rujukan sesuatu kata nama dan sering digunakan dalam pembilangan. Sesuatu bahasa boleh memiliki beratus-ratus penjodoh bilangan. Contohnya, dalam bahasa Melayu, penjodoh bilangan untuk orang ialah *orang*, dan digunakan untuk mengira bilangan orang, tanpa mengira apa peranan mereka:

tiga *orang* pelajar
tiga *orang* guru
Antara bahasa yang ada penjodoh bilangan termasuk bahasa Jepun, bahasa Cina, bahasa-bahasa Asia Tenggara, bahasa-bahasa Austronesia, dan bahasa-bahasa Maya.

Lihat juga
----------

* Penjodoh bilangan bahasa Melayu
* Penjodoh bilangan bahasa Cina
Dalam telekomunikasi, **pautan** ialah *saluran* yang menyambungkan dua atau lebih peranti yang berhubung. Pautan ini mungkin ialah pautan fizikal sebenar atau mungkin pautan logik yang menggunakan satu atau lebih pautan fizikal sebenar. Jika pautan ialah pautan logik, jenis pautan fizikal mestilah sentiasa dinyatakan.

Pautan telekomunikasi secara amnya salah satu daripada beberapa jenis laluan penghantaran maklumat seperti yang disediakan oleh satelit komunikasi, prasarana komunikasi radio bumi dan rangkaian komputer untuk menyambungkan dua atau lebih titik.

Jenis-jenis pautan
------------------

### Titik ke titik

**Pautan titik ke titik** ialah pautan khusus yang menyambungkan tepat dua kemudahan komunikasi (contohnya dua nod sesebuah rangkaian).

### Siaran

Pautan **siaran** menyambungkan dua atau lebih nod dan menyokong *penghantaran siaran*, di mana satu nod boleh menghantar supaya semua nod-nod lain boleh menerima hantaran yang sama. Ethernet contohnya.

### Multititik

**Pautan multitik** atau nama lainnya pautan "*multidrop*", ialah pautan yang menyambungkan dua atau lebih nod. Juga dikenali sebagai rangkaian **topologi am**, termasuklah ATM dan pautan Geganti Bingkai, di samping rangkaian X.25 apabila digunakan sebagai pautan untuk protokol lapisan rangkaian seperti IP

Tidak seperti pautan siaran, tiada mekanisme untuk menhantar pesanan tunggal dengan berkesan kepada kesemua nod lain tanpa menyalin dan menghantar semula pesanan itu.

### Titik ke multititik

**Pautan titik ke multititik** ialah jenis *pautan multititik* khas yang teridiri daripada sebuah *hujung sambungan* (CE) pusat yang disambungkan kepada berbilang CE persisian. Sebarang penghantaran data yang berasal daripada CE pusat diterima oleh semua CE persisian manakala sebarang penghantaran data berasal daripada salah satu CE persisian hanya akan diterima oleh CE pusat.

Istilah ini juga selalu digunakan sebagai sinonim kepada **multititik**, seperti yang ditakrifkan di atas.

### Persendirian dan Awam - Kebolehcapaian dan Pemilikan

Pautan selalu dirujuk mengikut istilah yang merujuk kepada milikan dan/atau kebolehcapaian pautan itu.

* **Pautan persendirian** ialah pautan yang samada dimiliki oleh entiti tertentu atau pautan yang hanya boleh dicapai oleh entiti tertentu.
* **Pautan awam** ialah pautan yang menggunakan rangkaian telefon bersuis awam mahupun utiliti atau entiti awam lain untuk menyediakan pautan yang mungkin boleh dicapai oleh sesiapa saja.
**Pengeboman Baghdad 22 Disember 2011** di Baghdad, Iraq menyebabkan 65 orang awam terbunuh. Pegawai keselamatan Iraq melaporkan bahawa terjadi 14 letupan di 11 kawasan kejiranan. Kementerian Kesihatan Iraq menjangkakan sebanyak 69 kematian dan sekurang-kurangnya 169 cedera. Serangan berlaku di kawasan Syiah , kecuali serangan IED di kawasan Sunni iaitu di Adhamiyah. Serangan yang paling teruk berlaku di daerah Karrada, di mana pengebom memandu sebuah van ambulans ke pejabat kerajaan anti-rasuah, membunuh 25 dan mencederakan 62 orang. Polis tempatan yang sedang berdiri mengawal membiarkan van itu masuk .

Serangan ini adalah serangan pertama di ibu negara Iraq selepas Perdana Menteri Iraq ,Nouri al-Maliki mengeluarkan waran tangkap terhadap Naib Presiden Tariq Al-Hashimi hanya beberapa hari sebelum kejadian. Wartawan melaporkan pasukan keselamatan telah menyekat akses ke laman pengeboman dan Baghdad biasanya ditutup kepada pihak luar.

Beberapa serangan lain berlaku di seluruh negara, termasuk lelaki bersenjata yang membunuh satu keluarga seramai lima dan pengawal tempatan di bandar Baqubah. Dua daripadanya ialah ahli keluarga majlis Sunni. Beberapa tembakan berlaku di bandar Mosul , menyebabkan 2 mati dan empat cedera. Serangan di Mussayab dan Jurf al-Sakhar selatan ibu negara dan di Kirkuk menyebabkan lima orang cedera.

Pada waktu petang ,beberapa lagi letupan menggegarkan Baghdad .Wartawan tempatan melaporkan sekurang-kurangnya 4 lagi letupan berlaku kira-kira jam 10 waktu tempatan. Jumlah kematian rasmi ialah 72 orang termasuk serangan di Al-Shurtta dan daerah Al-Jihad di barat daya Baghdad.

Rujukan
-------

1. ↑  Wave of attacks kills dozens amid Iraq's upheaval
2. ↑  Baghdad bomb attacks leave scores dead and hundreds injured
**Paus Leo IX** (21 Jun 1002-19 April 1054), dilahirkan dengan nama **Bruno von Egisheim-Dagsburg**, adalah ketua Gereja Katolik dan penguasa Negeri Kepausan dari 12 Februari 1049 hingga kematiannya pada tahun 1054. Leo IX dianggap sebagai salah satu paus yang paling penting dari segi sejarah Zaman Pertengahan; beliau memainkan peranan penting dalam masa Perpecahan besar 1054, beliau dianggap sebagai titik perubahan di mana Katolik dan Gereja Ortodoks Timur secara rasmi dipisahkan. Beliau dihormati sebagai orang kudus di Gereja Katolik.

Leo IX menggemari moral tradisional dalam bukunya pembaharuan Gereja Katolik. Salah satu tindakan awam yang pertama adalah untuk memegang Easter synod daripada 1049; beliau menyertai Maharaja Henry III di Saxony dan menemaninya ke Cologne dan Aachen. Dia juga memanggil pertemuan para paderi tinggi di Reims di mana beberapa keputusan reformasi penting disahkan. Di Mainz dia mengadakan dewan di mana orang Itali dan Perancis serta paderi Jerman diwakili, dan duta besar Maharaja Byzantine hadir. Di sini juga, simony dan perkahwinan paderi adalah perkara utama yang ditangani. Beliau dianggap sebagai seorang saint oleh Gereja Katolik, beliau Hari Raya disambut pada 19 April.

1. ↑  Coulombe, Charles A. *Vicars of Christ: A History of the Popes*, (Citadel Press, 2003), 204.
2. ↑  Butler, Alban, *Butler's Lives of the Saints*, (Liturgical Press, 2003), 176.
**Paus Iulius II** (Latin: *Iulius II*code: la is deprecated ; Itali: *Giulio II*code: it is deprecated ; dilahirkan **Giuliano Della Rovere**; 5 Disember 1443 – 21 Februari 1513) adalah ketua Gereja Katolik dan penguasa Negeri Kepausan dari 1503 hingga kematiannya pada tahun 1513. Digelar *Pahlawan Paus* atau *Fearsome Pope* beliau memilih beliau nama kepausan bukan untuk menghormati Paus Julius I tetapi dalam emulasi Julius Caesar. Salah satu paus yang paling kuat dan berpengaruh, Julius II adalah seorang tokoh utama Renaissance Tinggi dan meninggalkan warisan budaya dan politik yang ketara. Hasil daripada dasar-dasar beliau semasa Perang Itali, yang Negeri Kepausan kekal bebas dan berpusat, dan pejabat kepausan terus menjadi penting, diplomatik dan politik, sepanjang abad ke-16 di Itali dan Eropah.

  

Pada tahun 1506, Iulius II menubuhkan Muzium Vatican dan memulakan pembinaan semula Basilika St. Peter. Pada tahun yang sama beliau menganjurkan yang terkenal Pengawal Switzerland untuk perlindungan peribadinya dan memerintahkan kempen yang berjaya di Romagna terhadap tuan-tuan tempatan. Kepentingan Julius II terletak juga dalam Dunia Baru, ketika dia mengesahkan Perjanjian Tordesillas, menubuhkan keuskupan pertama di Amerika dan memulakan Katolik Amerika Latin. Pada tahun 1508, beliau telah menubuhkan Bilik Raphael dan Michelangelolukisan di Sistine Chapel.

Iulius II digambarkan oleh Machiavelli dalam karya-karyanya sebagai putera yang ideal. Paus Julius II membenarkan orang mencari indulgensi untuk menderma wang kepada Gereja yang akan digunakan untuk pembinaan Basilika Saint Peter. Dalam beliau *Julius dikecualikan dari Syurga*, Sarjana Erasmus Rotterdam menggambarkan Paus Julius II di akhirat merancang untuk menyerbu syurga apabila dia ditolak masuk.


1. ↑  Cunningham, Lawrence S.; Reich, John J.; Fichner-Rathus, Lois (27 February 2013). *Culture and Values: A Survey of the Humanities*. Cengage Learning. ISBN 978-1285674780 – melalui Google Books.
2. ↑  Blech, Benjamin; Doliner, Roy. (2008). *The Sistene Secrets*. New York, NY: HarperCollins Publishers. m/s. 106. ISBN 978-0-06-146904-6. The term 'terrible' was first applied by Julius himself to Michaelangelo, and only later to the Pope by others: Pastor 1902.
3. ↑  Indulgences (which remit the temporal effects of sins that have already been forgiven) involve the person receiving the indulgence performing a penance of some kind, such as performing a certain devotional practice or doing some sort of good work, which can take the form of donating to a charitable cause. Kent, William. "Indulgences". *The Catholic Encyclopedia*. New York: Robert Appleton Company. Dicapai pada 26 May 2020..
4. ↑  Kühner, Hans (2013). "Julius II". *Encyclopædia Britannica*. Encyclopædia Britannica Inc. Dicapai pada 7 October 2013.
Rajah menggambaran proses pemautan. Fail objek dan pustaka statik dihimpunkan kedalam sebuah pustaka atau atur cara boleh laksana baru.
Dalam sains komputer, **pemaut** atau **penyunting pautan** ialah atur cara komputer yang menerima satu atau lebih fail objek janaan penyusun lalu digabungkan ke dalam satu atur cara boleh laksana. Dalam persekiranan kerangka utama IBM seperti OS/360, program sebegini dipanggil *penyunting pautan*.

Dalam varian Unix pula, istilah **pemuat** digunakan sebagai sinonim dengan pemaut disamping beberapa istilah lain. Sebagai contoh, pada SINTRAN III, proses yang dilakukan oleh pemaut (menghimpun objek-objek fail kedalam satu atur cara) pernah dipanggil **memuat** (maksudnya memuatkan kod boleh laksana keatas sesebuah fail).

Rujukan
-------

1. ↑  G. S. Rao, A. K. Rao, Ng Chee Aun & Cheng Yok San (1991). "pemaut". *Kamus Komputer Sekolah Menengah*. Penerbit Fajar Bakti Sdn Bhd. m/s. 47. ISBN 967-65-1306-7.CS1 maint: uses authors parameter (link)
2. ↑  *BRF-LINKER User Manual*. ND-60.196.01. 08/84.

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Perintang 750-kΩ
**Rintangan elektrik** ialah ukuran penentangan terhadap pengaliran arus elektrik di dalam sesebuah litar lengkap oleh komponen perintang (atau apa-apa objek).
Dalam persamaan elektrik, ia sering diwakili oleh simbol R. Unit Sistem Antarabangsa yang mewakili ukuran ini dinamai ohm (Ω).

Rintangan sesuatu objek ditakrifkan sebagai nisbah voltan melintasinya (*V*) kepada arus yang melaluinya (*I*), sementara kealiran (G) ialah songsangannya:

{\displaystyle R={V \over I},\;\;\;\;\;G={I \over V}}

Konduktor dan perintang
-----------------------

Benda-benda seperti wayar yang direka supaya berintangan rendah agar arus yang dibawanya mempunyai kehilangan tenaga elektrik terendah disebut koduktor. Benda-benda yang direka supaya ada rintangan tertentu agar boleh melesapkan tenaga elektrik atau sebaliknya mengubah perilaku litar disebut perintang. Konduktor diperbuat daripada bahan-bahan berkealiran tinggi seperti logam, khususnya kuprum dan aluminium. Perintang sebaliknya diperbuat daripada beraneka bahan bergantung kepada faktor-faktor seperti rintangan yang dikehendaki, jumlah tenaga yang ingin dilesapkan, kepersisan, dan kos.

Lihat juga
----------

* Perintang
**Medang kasap** (bahasa Inggeris: *common rough laurel*) ialah satu spesies tumbuhan dalam famili *Ulmaceae* yang berasal dari Semenanjung Malaysia. Nama botaninya *Gironniera nervosa*.

Ia juga dikenali sebagai **hampas tebu**, **kasap**, **siluk**, dan **ki bulu**.

Ciri-ciri fizikal
-----------------

Pokok Medang Kasap tumbuh sehingga 20 meter (66 kaki) tinggi. Batang pokoknya kekadang mempunyai akar banir sehingga satu meter tinggi dari permukaan tanah. Ciri-ciri fizikalnya adalah seperti berikut:

* Kulit kayu: Berwarna kelabu keperang-perangan.
* Daun: Keras dan mempunyai alur-alur yang ketara disebabkan oleh vena-vena pada permukaan atas.
* Bunga: Tumbuh berumpun-rumpun, dengan bunga jantan dan bunga betina terdapat pada pokok-pokok yang berasingan.
* Buah: Berwarna jingga kemerah-merahan dan mempunyai dua "bulu" yang merupakan sisa-sisa benang sari bunga betina.

Ranting, bunga, tangkai daun, buah dan bahagian bawah daun dilitupi oleh selapis bulu berwarna perang-kuning yang lembut bak sutera, serta pendek dan tebal.

Lihat juga
----------

* Senarai Pokok

Rujukan
-------

* Phang Wien Ho et al. *A Guide to the Botanic Gardens Jungle*. Pusat Sains Singapura (1983). ISBN 9971-88-010-5.

1. ↑  Manual of Malayan timbers, Volume 2, Harold Ernest Desch, Malaya Publishing House, 1941 - Nature - 762 pages
**Pentarikhan kalium-argon** atau **pentarikhan K-Ar** ialah satu kaedah pentarikhan radiometrik yang digunakan dalam geokronologi dan arkeologi. Ia berdasarkan pengukuran jumlah hasil pereputan radioaktif satu isotop kalium (K) kepada argon (Ar). Kalium ialah unsur yang biasa ditemui dalam pelbagai mineral seperti mika, mineral tanah liat, tefra dan evaporit. Di dalam mineral-mineral ini, hasil pereputan, 40Ar, boleh terlepas melalui batu cair (lebur), tetapi mula berkumpul semula apabila batu itu mengeras (penghabluran semula). Masa sejak penghabluran semula dikira dengan mengira nisbah jumlah 40Ar yang telah terkumpul kepada 40K yang tinggal. Separuh hayat 40K yang panjang membolehkan kaedah ini untuk mengira umur mutlak sampel-sampel yang berusia lebih daripada beberapa ribu tahun.

Rujukan
-------

1. ↑  McDougal and Harrison 1999, halaman 10

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pentarikhan radiokarbon** (atau juga dikenali sebagai **pentarikhan karbon**) merupakan kaedah pentarikhan radiometrik yang menggunakan radioisotop semulajadi, karbon-14 C14 untuk tujuan penganggaran umur sesuatu bahan yang mengandungi karbon dari 58,000 hingga 62,000 tahun. Pentarikhan radiokarbon dibentangkan Willard Libby pada 1949. Pentarikhan radiokarbon telah digunakan untuk pentarikhan pelbagai benda seperti sampel skroll Laut Mati, kain Kafan dari Turin dan termasuklah artifak Mesir. 

Pentarikhan radiokarbon ialah berdasarkan sifat karbon yang dijumpai dalam pelbagai bentuk, termasuklah isotop stabil utama (12C) dan isotop tidak stabil (14C). Melalui fotosintesis, tumbuhan menyerap kedua-dua bentuk karbon dioksida dalam atmosphera. Apabila sesuatu organisma mati, pereputannya mengandungi nisbah kandungan 14C kepada 12C, akan tetapi, apabila 14C mula reput, nisbah ini mula berkurang pada kadar yang rata (separuh hayat 14C). Kadar pereputan 14C digunakan sebagai petunjuk hayat sesuatu objek berasaskan karbon (hayat radiokarbon *mentah*). Akan tetapi, dari masa ke masa terdapat perubahan kecil nisbah 14C) berbanding 12C) di atmosfera dan perubahan ini direkodkan secara semula jadi yang boleh dilihat melalui urutan cincin pokok dan deposit gua. Rekod ini membolehkan penalaan halus atau kaliberasi dalam mengukur nisbah karbon. Tarikh radiokarbon mentah yang dikaliberasi akan menghasilkan tarikh kalender. 

Salah satu kegunaan pentarikhan radiokarbon utama adalah untuk menganggarkan umur sesuatu bahan organik tapak arkeologi.

Rujukan
-------

1. ↑  Plastino, W. (2001). "Cosmic Background Reduction In The Radiocarbon Measurement By Scintillation Spectrometry At The Underground Laboratory Of Gran Sasso" (PDF). *Radiocarbon*. **43** (2A): 157–161. Unknown parameter `|coauthors=` ignored (`|author=` suggested) (bantuan)
2. ↑  Doug McDougall (2008). Nature's Clocks: How Scientists Measure the Age of Almost Everything. Berkey & Los Angeles, California: University of California Press. m/s. 45.
3. ↑  Thomas Higham. "The 14C Method". Dicapai pada Feb 12, 2013.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Ronnie Scribner** (lahir 23 Julai 1966) merupakan pelakon Amerika Syarikat yang aktif dari tahun 1977 sehingga 1982. Beliau memulakan kerjaya beliau sebagai pelakon dan model kanak-kanak ketika berusia 11 tahun. Scribner dikenali sebagai pontianak kanak-kanak menerusi siri mini *Salem's Lot*. Selain itu beliau pernah juga muncul dalam siri TV seperti *ABC Afterschool Special*, *Little House on the Prairie*, *The Love Boat*, *Fantasy Island*, *CHiPs*, dan *Dallas*. 

Selepas meninggalkan dunia lakonan, Scribner telah menghabiskan pembelajarannya di sekolah tinggi dan pada tahun 1989 beliau memasuki University of California, dan tamat pada tahun 1993. Pada tahun-tahun berikutnya, Scribner bekerja sebagai penganalisis kewangan dan broker gadai janji. Beliau telah mengahwini Jesscia Garza pada tahun 1999 dan mereka dikurniakan tiga orang anak.

Rujukan
-------

1. 1 2  "Ron Scribner - LinkedIn". *LinkedIn.com*. Dicapai pada 2011-03-14.

Bibliografi
-----------

* Holmstrom, John. *The Moving Picture Boy: An International Encyclopaedia from 1895 to 1995*. Norwich, Michael Russell, 1996, p. 360-361.

Pautan luar
-----------

* Ronnie Scribner di Pangkalan Data Filem Internet (IMDb)
* Templat:Allrovi person
**Pelaburan dalam negara swasta kasar** ialah ukuran pelaburan yang digunakan untuk menghitung keluaran dalam negeri kasar (KDNK). Ia merupakan komponen yang penting kerana membekalkan penunjuk kepada keupayaan produktif ekonomi masa depan. Pelaburan dalam negara swasta kasar termasuk:

* belian pengganti;
* tambahan bersih kepada aset modal; dan
* pelaburan dalam inventori.

Ia biasanya berjumlah 15% hingga 18% daripada KDNK. Pelaburan bersih ialah pelaburan kasar tolak susut nilai. Pelaburan dalam negara swasta kasar merangkumi tiga jenis pelaburan:

1. Pelaburan bukan kediaman: Perbelanjaan oleh firma untuk mesin, perkakas, dan sebagainya.
2. Pelaburan kediaman: Termasuk perbelanjaan oleh isi rumah dan firma untuk membeli apartmen, bangunan, kilang, dan sebagainya.
3. Perubahan inventori: Perubahan inventori firma dalam sesuatu tempoh. (Inventori ialah barangan yang dihasilkan oleh firma untuk dijual kemudian.)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Tan Sri Mohd Sedek Mohd Ali** pernah menjadi Timbalan Ketua Polis Negara Malaysia sejak 13 Jan 2004 dan bersara setahun kemudian.

keluarga
--------

Isterinya Puan Sri Mariam Abd Aziz, 56, serta dua anak lelaki, Mohd Faiz, 29, dan Mohd Syazwan, dan seorang anak perempuan, Amirah, 22.

Meninggal dunia
---------------

Beliau koma akibat kemalangan jalan raya pada 1 September 2009 dan meninggal dunia di Hospital Kuala Lumpur (HKL) pada 22 Januari 2010.Mohd Sedek cedera di kepala setelah kereta yang dipandunya terbabas dan melanggar pembahagi jalan sebelum merempuh sebuah kereta lain di KM17, Lebuh Raya Grand Saga berhampiran stesen minyak Petronas.

Penguasa Perhubungan Awam Ibu Pejabat Polis Bukit Aman Supt Rasdi Ramli menjelaskan bahawa beliau cedera parah di bahagian otak, meninggal dunia kira-kira 7.30 pagi di wad Unit Rawatan Rapi (ICU) di Jabatan Neurologi.

Jenazah dibawa ke Masjid Bukit Aman. Ketua Polis Negara Tan Sri Musa Hassan dan timbalannya Datuk Ismail Omar turut hadir. Kemudian jenazah dibawa ke rumahnya di Taman Mesra Tambahan Kajang, Selangor sebelum dikebumikan di tanah perkuburan Islam Taman Mesra Kajang.

Rujukan
-------

1. ↑  Bekas Ketua Polis Negara Meninggal Selepas Empat Bulan Koma
Cara JVM membuat pengkompilan sempat.
**Pengkompilan sempat** (bahasa Inggerisnya *just-in-time compilation*, **JIT**) atau **penterjemahan dinamik**, ialah pengkompilan semasa sesebuah atur cara sedang berjalan berbanding sebelum dilakuan. Selalunya, proses ini melibatkan penterjemahan blok kod yang ingin dilakukan kepada kod mesin yang kemudiannya terus dilakukan, namun, kadang kala kepada format lain juga.

JIT menggabungkan dua pendekatan penterjemahan kepada kod mesin – pengkompilan AOT, dan pentafsiran – lantas mewarisi kelebihan serta kekurangan kedua-duanya. Secara kasar, pengkompilan JIT menggabungkan kepantasan kod terkompil dengan kelonggaran pentafsiran, dengan bayaran masa tafsir dan masa kompil. Pengkompilan JIT adalah satu bentuk pengkompilan dinamik yang membolehkan pengoptimuman suai seperti pengkompilan semula dinamik — lantas secara prinsip, pengkompilan JIT dapat menghasilkan lakuan yang lebih cepat berbanding pengkompilan statik. Pentafsiran dan pengkompilan JIT sesuai khususnya untuk bahasa-bahasa pengaturcaraan dinamik, kerana sistem masa jalan mampu mengendalikan jenis-jenis data lambat terikat dan meningkatkan jaminan keselamatan.

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Semasa Perang Dunia II, Czechoslovakia sebahagian besarnya telah hilang dari peta Eropah. **Republik Ketiga Czechoslovakia** (Czech: *Třetí Československá republika*code: cs is deprecated , Slovak: *Tretia česko-slovenská republika*code: sk is deprecated ) yang muncul sebagai negara berdaulat selepas tamatnya peperangan bukan sahaja terhasil dari dasar-dasar kemenangan Sekutu Barat, iaitu Republik Keempat Perancis, United Kingdom dan Amerika Syarikat, tetapi juga penanda kekuatan ideal Czechoslovakia yang terdapat dalam Republik Pertama Czechoslovakia. Namun, pada akhir Perang Dunia II, Czechoslovakia terjerumus kedalam lingkungan pengaruh Soviet, dan keadaan ini mendominasi setiap rancangan atau strategi untuk pembangunan semula pasca perang. Akibatnya, organisasi politik dan ekonomi Czechoslovakia menjadi subjek rundingan antara Edvard Beneš dan Parti Komunis Czechoslovakia (KSČ) dalam buangan yang tinggal di Moscow.

Pada Februari 1948, Parti Komunis Czechoslovakia merampas kuasa penuh dalam kudeta. Walaupun nama rasmi negara itu kekal sebagai *Republik Czechoslovakia* sehingga tahun 1960, ia telah diubah ke Republik Sosialis Czechoslovakia, tarikh Februari 1948 dianggap sebagai penamat Republik Ketiga.

Rujukan
-------

Templat:Czechoslovakia timeline

Koordinat: 50°05′00″N 14°28′00″E﻿ / ﻿50.0833°N 14.4667°E﻿ / 50.0833; 14.4667